[bookmark: _GoBack]Kirjalikult vastatav küsimus E-006357/2017
komisjonile

Jordi Solé (Verts/ALE), Josep-Maria Terricabras (Verts/ALE), Ramon Tremosa i Balcells (ALDE), Izaskun Bilbao Barandica (ALDE), Tania González Peñas (GUE/NGL), Maria Lidia Senra Rodríguez (GUE/NGL), Matt Carthy (GUE/NGL), Liadh Ní Riada (GUE/NGL), Lynn Boylan (GUE/NGL), Ernest Urtasun (Verts/ALE), Barbara Spinelli (GUE/NGL), Estefanía Torres Martínez (GUE/NGL), Xabier Benito Ziluaga (GUE/NGL), Jill Evans (Verts/ALE), Helga Stevens (ECR), Helmut Scholz (GUE/NGL), Beatrix von Storch (EFDD), Sander Loones (ECR), Rina Ronja Kari (GUE/NGL), Mara Bizzotto (ENF), Josu Juaristi Abaunz (GUE/NGL), Molly Scott Cato (Verts/ALE), Indrek Tarand (Verts/ALE), Igor Šoltes (Verts/ALE), Bodil Valero (Verts/ALE), Barbara Lochbihler (Verts/ALE), Franz Obermayr (ENF) ja Anneleen Van Bossuyt (ECR)
Teema:	Hispaanias 712 demokraatlikult valitud Kataloonia omavalitsusjuhti ähvardav vahistamisoht
13. septembril teatas Hispaania peaprokurör Manuel Maza, et 712 Kataloonia linnapead ja vallavanemat[footnoteRef:1] (s.o 75% Kataloonia omavalitsusjuhtidest), kes toetasid 1. oktoobril Kataloonia iseseisvusreferendumit, peavad tulema kohtusse küsimustele vastama. Peaprokurör teatas lisaks, et politsei arreteerib need Kataloonia omavalitsusjuhid, kes keelduvad kohtusse tulemast[footnoteRef:2]. [1:  	http://www.politico.eu/article/spain-to-prosecute-712-catalan-mayors-over-referendum/]  [2:  	http://www.dailymail.co.uk/wires/pa/article-4880146/Spain-threatens-712-Catalan-mayors-arrest-assisting-independence-poll.html] 

Kolm kuud tagasi hääletas Hispaania parlament absoluutse häälteenamusega (134 parlamendiliiget 207-st) peaprokurör Maza ja Hispaania justiitsministri korralekutsumise poolt[footnoteRef:3], Hispaania valitsus keeldus aga peaprokuröri välja vahetamast, arvestades tema poliitilist poolehoidu parteile Partido Popular. [3:  	http://www.elmundo.es/espana/2017/05/16/591adfc4e2704e355c8b4683.html] 

Euroopa Komisjoni president Juncker ütles oma 2017. aasta kõnes Euroopa Liidu olukorra kohta muu hulgas: „Õigusriik tähendab seda, et õigus ja õigusemõistmine on sõltumatu kohtuvõimu kanda“.
1.	Mida on komisjonil kavas teha, et tagada kohtuvõimu sõltumatuse austamine Hispaanias?
2.	Kas komisjon kaalub õigusriigi mehhanismi kasutusele võtmist?
3.	Kuidas kavatseb komisjon reageerida Kataloonia demokraatlikult valitud omavalitsusjuhtide poliitilisele ja kohtulikule tagakiusamisele?

